Одржан семинар на тему „Накнада штете као посљедица несавјесног лијечења“

Центар за едукацију судија и тужилаца у Републици Српској уз подршку ИРЗ фондације, у петак , 20. новембра 2015. годинеу просторијама Центра за едукацију судија и тужилаца у РС у Ул. Булевар војводе Степе Степановића 60., одржао је семинар за судије на тему:„Накнада штете као посљедица несавјесног лијечења“,а исту су изложилидр Хајрија Мујовић – Зорнић са Института друштвених наука у Београду и Сенад Тица, судија Врховног суда РС.

Др Хајрија Мујовић – Зорнић је говорила о основу одговорности медицинске штете, о улози вјештака, о осигурању од одговорности, те је презентовала праксу у Србији.

Судија Тица је презентовао праксу судова Републике Српске, уз навођење рјешења Врховног суда у којима се могу наћи јасна обраложења о томе шта све љекар вјештак треба да утврди у налазу и мишљењу у поступку накнаде штете код несавјесног лијечења.